
Okresný súd Poprad 8T/9/2025 8725010141 17. 02. 2025 JUDr. Richard Bureš ECLI:SK:OSPP:2025:8725010141.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku rozhodol: A. B. B., C. B., nar. XX.XX.XXXX v D., trvale bytom D. XX/XX, E. F., G. D., E. H. I.
J. K. L. L. M. , ž e
Ako matka maloletej H. N., nar. XX.XX.XXXX, hoci jej vyživovacia povinnosť vyplýva priamo zo Zákona o rodine, ako aj z rozsudku Okresného súdu Poprad pod číslom konania 15P/72/2023 zo dňa 4.7.2023, ktorý nadobudol právoplatnosť dňa 27.7.2023, ktorým bola zaviazaná prispievať na výživu mal. H. N. sumou vo výške 50,- Eur mesačne vždy do 20-teho dňa v tom ktorom mesiaci vopred na účet Úradu práce, sociálnych vecí a rodiny Poprad, pričom si túto svoju vyživovaciu povinnosť úmyselne neplnila v obci E. F., G. D. ani na iných miestach v období od 27.7.2023 až doposiaľ, pričom nebola evidovaná ako uchádzač o zamestnanie na príslušnom úrade práce a nepoberala dávky v hmotnej núdzi, ani žiadne iné štátne sociálne dávky, čím jej za uvedené obdobie vznikol dlh na výživnom pre Úrad práce, sociálnych vecí a rodiny Poprad vo výške 1.000,- Eur teda najmenej dva mesiace v období dvoch rokov neplní úmyselne zákonnú povinnosť vyživovať iného čím spáchala prečin zanedbania povinnej výživy podľa § 207 ods. 1 Trestného zákona a za to jej u k l a d á : Podľa § 207 ods. 1 Trestného zákona, s použitím § 36 písm. l), § 38 ods. 2 Trestného zákona trest odňatia slobody v trvaní 5 (päť) mesiacov. Podľa § 49 ods. 1 písm. a) Trestného zákona výkon trestu podmienečne odkladá. Podľa § 50 ods. 1 Trestného zákona určuje skúšobnú dobu v trvaní mesiacov.
24 (dvadsaťštyri)
Podľa § 50 ods. 2 Trestného zákona ukladá povinnosť uhradiť v skúšobnej dobe podľa svojich možností zameškané výživné. najmenej dva mesiace v období dvoch rokov neplní úmyselne zákonnú povinnosť vyživovať iného
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. - Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, odpor bol vzatý späť, dňom jeho späťvzatia.

